### 18.    Beslutning om udskiftning af eksisterende halmkedel på [adresse]

**Åbent**

Sagsnr.: 326-2015-52068       J.nr.: 13.03.01            Dokumentnr.:
326-2016-173744

**Sagstype**

Beslutning.

**Resume og sagens baggrund**

[adresse] fjernvarmeforsynings eksisterende halmkedel er
udtjent efter nu 25 års drift. På denne baggrund har værket ladet udarbejde et
projektforslag for varmeforsyning med henblik på at udskifte den nuværende
halmkedel med en ny halmkedel ( Bilag 1). Projektforslaget har været i høring i
offentligheden via Kalundborg Kommunes hjemmeside, samt høringsberettigede
parter i perioden 15. april til 13. maj 2016. Der er ikke indkommet
bemærkninger.

**Indstillinger**

Chefen for Plan, Byg og Miljø indstiller, at projektforslaget
vedr. udskiftning af eksisterende halmkedel på [adresse] med
ny halmkedel vedtages endeligt.

**Behandling**

Teknik- og Miljøudvalget.

**Sagsfremstilling**

Der er udarbejdet et projektforslag, der redegør for reinvestering
i ny halmkedel. Hovedkonklusionerne fra projektforslaget (Bilag 1) nævnes i det
følgende:

· Den nuværende halmkedel falder i virkningsgrad og dermed vil
renheden i forbrændingen falde over de kommende år og resultere i øgede udslip.

· Halmkedelens forventede levetid er 20 år og må derfor forventes
at have forøget risiko for alvorlige nedbrud ved fortsat drift.

· Selskabs- og dermed brugerøkonomisk opnås der en økonomisk fordel
ved opførelse af en ny halmkedel, idet besparelserne hvert år fra år 4 er
højere end finansieringsudgifterne, og en normalforbruger kan påregne en årlig besparelse
på ca. 1.440 kr. ekskl. moms.

· Miljømæssigt mindskes udledning i gennemsnit over perioden med 438
ton CO2 årligt ved opførelse af et nyt halmfyr, ligesom der også udledes mindre
svovldioxider, kvælstofoxider samt mikropartikler.

· Den gamle kedel har en effekt på 4,8 MW. Den projekterede nye
kedel har en anslået effekt på 7,8 MW. Det nuværende maksimale effektbehov er
ca. 7.2 MW. Med denne forøgede effekt viser projektforslaget at brug af gasolie
i spidsbelastningssituationer kan elimineres. Den eksisterende
akkumuleringstank kan håndtere den forøgede effekt og skal ikke erstattes eller
udskiftes.

På denne baggrund kan det fra projektet udledes, at det er
både bruger-, selskabs- og samfundsøkonomisk fornuftigt at godkende
projektforslaget.

**Økonomiske konsekvenser**

Godkendelse af projektforslaget har ikke økonomiske
konsekvenser for Kalundborg Kommune. Hvidebæk Fjernvarmeforsyning har oplyst,
at de ønsker at ansøge særskilt om kommunegaranti, såfremt projektforslaget godkendes.

**Bilag**

|  |  |
| --- | --- |
| Bilag 1- Projektforslag for ny halmkedel til Hvidebæk Fjernvarmeforsyning. | 326-2016-131958 |